Coordenadas: 32°00′18″S 115°30′54″L﻿ / ﻿-32.00500, -115.51500

A **illa Rottnest** é unha pquena illa australiana.

Xeografía
---------

Situada a 18 km da costa do estado de Australia Occidental, ten unha superficie de 19 km².

Segundo o censo de 2016 contaba con 334 habitantes, polo que a súa densidade de poboación, nese ano, era de 17,6 hab./km². Porén, durante os períodos de vacacións pode acoller até 15 000 visitantes. Por iso, a maioría dos seus habitantes traballan no sector turístico.

É famosa pola presenza dunha importante colonia de quokkas (*Setonix brachyurus*), pequeno mamífero marsupial oriúndo da rexión.

Historia
--------

A illa estivo habitada por aborixes australianos até hai uns 7 000 anos, cando a subida do nivel do mar separouna do resto de Australia. O 29 de decembro de 1696 desembarcou na illa o capitán neerlandés Willem de Vlamingh, que a explorou durante 6 días e lle deu o nome de '*t Eylandt 't Rottenest*, que literalmente significa "niño de ratas", ao confundir os quokkas con ratas xigantes. Naquel momento a illa estaba deshabitada, e a poboación aborixe carecía de botes, polo que probabelmente o territorio permanecera sen poboación durante varios miles de anos.

Entre 1838 e 1931 foi utilizada como prisión para reclusos aborixes.

Flora e fauna
-------------

Quokka
### Aves

A illa foi declarada área importante para a conservación das aves. Poden observarse numerosas especies, entre elas *Ardenna pacifica*, *Phalacrocorax varius*, *Chroicocephalus novaehollandiae*, *Thalasseus bergii*, *Sternula nereis*, *Onychoprion anaethetus*, *Neophema petrophila*, *Egretta sacra* e *Cladorhynchus leucocephalus*.

### Flora

Entre as especies nativas figuran a conífera da familia das cupresáceas *Callitris preissii*, o arbusto da familia das mirtáceas *Melaleuca lanceolata* e a árbore da familia das fabáceas *Acacia rostellifera*.

Galería
-------

* Visitantes a principios dos anos 1900Visitantes a principios dos anos 1900
* O asentamento principal da illa está situado na baía de ThomsonO asentamento principal da illa está situado na baía de Thomson
* Os lagos salgados de orixe natural son un refuxio para a abundante avifaunaOs lagos salgados de orixe natural son un refuxio para a abundante avifauna
* A praia e o faro de BathurstA praia e o faro de Bathurst
* O ferri Sea Eagle Express partindo do porto de Fremantle, levando turistas á illa RottnestO ferri *Sea Eagle Express* partindo do porto de Fremantle, levando turistas á illa Rottnest
* Canón Mk X BL de 9,2 polgadas, na batería de Oliver, illa RottnestCanón Mk X BL de 9,2 polgadas, na batería de Oliver, illa Rottnest

Notas
-----

1. ↑  2016 Census QuickStates: Rottnest Island – Australian Bureau of Statistics Arquivado 26 de febreiro de 2022 en Wayback Machine..
2. ↑  Rottnest Arquivado 13 de decembro de 2006 en Wayback Machine. en *police.wa.gov.au*
3. ↑  Somolinos, Daniel (1 de outubro de 2018). "Rottnest, la isla donde habita el animal más feliz del planeta". *El Mundo*. Consultado o 25 de febreiro de 2022.
4. ↑  Appleyard, R. T. & Manford, Toby (1979): *The Beginning: European Discovery and Early Settlement of Swan River. Western Australia*. Perth, Western Australia: University of Western Australia Press. ISBN 0-8556-4146-0.
5. ↑  Kilpatrick, Alan G. (2016):"Birds of Rottnest Island, WA". *Emu - Austral Ornithology* **32** (1): 30–31.
6. ↑  Rottnest Island Authority. "Plants and wildflowers of Rottnest Island". Arquivado dende o orixinal o 10 de xuño de 2011. Consultado o 26 de febreiro de 2022.

|  |  |
| --- | --- |
| Control de autoridades | 
* Wd: Q585317
* WorldCat
* VIAF: 237819514
* EBID: ID
* GeoNames: 2062194
* LCCN: no97042843
* OSM: 8145344
* TGN: 1008814

 |